CELEX: 22005D0208
Language: lt
Date: 1096329600000
Title: 2005/208/EB: 2004 m. rugsėjo 28 d. ES–Bulgarijos asociacijos tarybos sprendimas Nr. 1/2004, iš dalies keičiantis Europos susitarimo, steigiančio Europos Bendrijų bei jų valstybių narių ir Bulgarijos Respublikos asociaciją, Papildomo protokolo 2 ir 3 straipsnius, atsižvelgiant į Europos susitarimo 2 protokolo 9 straipsnio 4 dalyje nustatytą laikotarpio pratęsimą

15.3.2005   
            
            
               LT
            
            
               Europos Sąjungos oficialusis leidinys
            
            
               L 68/41
            
         
      ES–BULGARIJOS ASOCIACIJOS TARYBOS SPRENDIMAS Nr. 1/2004
   2004 m. rugsėjo 28 d.
   iš dalies keičiantis Europos susitarimo, steigiančio Europos Bendrijų bei jų valstybių narių ir Bulgarijos Respublikos asociaciją, Papildomo protokolo 2 ir 3 straipsnius, atsižvelgiant į Europos susitarimo 2 protokolo 9 straipsnio 4 dalyje nustatytą laikotarpio pratęsimą
   (2005/208/EB)
   ASOCIACIJOS TARYBA,
   atsižvelgdama į Europos susitarimą, steigiantį Europos Bendrijų bei jų valstybių narių ir Bulgarijos Respublikos asociaciją (1) (Europos susitarimas),
   atsižvelgdama į Europos susitarimo Papildomą protokolą, ypač į jo 4 straipsnį,
   kadangi:
   
               (1)
            
            
               Europos susitarimo Papildomą protokolą Šalys pasirašė 2002 m. lapkričio 21 d.
            
         
               (2)
            
            
               Pagal Papildomo protokolo 5 straipsnį jis laikinai taikomas nuo jo pasirašymo dienos.
            
         
               (3)
            
            
               Paskutiniais Bulgarijos teisės aktų pakeitimais buvo pakeistas jį įgyvendinančių institucijų funkcijų pasiskirstymas.
            
         
               (4)
            
            
               Siekiant užtikrinti Papildomo protokolo ir Bulgarijos institucinių pakeitimų atitiktį, reikia iš dalies keisti Papildomo protokolo 2 ir 3 straipsnius, suderinant nuorodas į atitinkamas Bulgarijos institucijas. Tai reikalinga, kad būtų galima įgyvendinti Papildomą protokolą Bulgarijoje.
            
         
               (5)
            
            
               Pagal Papildomo protokolo 4 straipsnį jis gali būti iš dalies keičiamas Asociacijos tarybos sprendimu,
            
         NUSPRENDĖ:
   1 straipsnis
   Europos susitarimo, steigiančio Europos Bendrijų bei jų valstybių narių ir Bulgarijos Respublikos asociaciją Papildomo protokolo 2 ir 3 straipsniai, atsižvelgiant į Europos susitarimo 2 protokolo 9 straipsnio 4 dalyje nustatytą laikotarpio pratęsimą, pakeičiami taip:
   
      „2 straipsnis
      Bulgarijos Respublika pateikia Europos Komisijai 2 protokolo 9 straipsnio 4 dalyje išvardintus reikalavimus atitinkančią restruktūrizavimo programą ir verslo planus, kuriuos įvertino ir kuriems pritarė jos Konkurencijos apsaugos komisija.
      3 straipsnis
      Komisija pateikia galutinį įvertinimą, ar restruktūrizavimo programa ir verslo planai atitinka 2 protokolo 9 straipsnio 4 dalyje išvardytus reikalavimus. Europos Sąjungos Taryba nusprendžia, ar programa ir planai atitinka pirmiau minėto straipsnio reikalavimus.
      Komisija nuolat stebi planų įgyvendinimą Bendrijos vardu, o Finansų ministerija – Bulgarijos Respublikos vardu.“
   
   2 straipsnis
   Šis sprendimas įsigalioja tą dieną, kurią jį priima Asociacijos taryba.
   
      Priimta Briuselyje, 2004 m. rugsėjo 28 d.
      
         
            Asociacijos tarybos vardu
         
         
            Pirmininkas
         
         S. PASSY
         
      
   
   
      (1)  OL L 358, 1994 12 31, p. 3.